laion/Wikipedia-Exotic huggingface dataset:
קמפלה

קַמְפָּלָה (באנגלית ובסוואהילי: Kampala) היא בירת אוגנדה והגדולה שבעריה. העיר שוכנת לחופי אגם ויקטוריה, ושטחה חופף לשטחו של מחוז קמפלה, אחד ממחוזותיו האדמיניסטרטיביים של האזור המרכזי במדינת אוגנדה, שבדומה למחוזות נוספים במדינה, נקרא על שם העיר הראשית שלו. העיר מחולקת לחמישה רבעים, ומתגוררים בה, ע"פ תחזית אוכלוסייה רשמית משנת 2020, כ-1,680,600 תושבים. כמו בערי בירה אחרות, קיימים בקמפלה מבנים חשובים ברמה הלאומית כמו: מוזיאון אוגנדה והתיאטרון הלאומי של אוגנדה. בנוסף, חיי הלילה בעיר שוקקים בזכות בתי הקזינו הרבים המצויים בה. בקמפלה נבנה אחד משבעת בתי התפילה הבהאיים, שממוקם על גבעת קיקאיה (Kikaya Hill) וידוע גם בשם "בית התפילה המרכזי של אפריקה". הבריטים שהגיעו לאזור ממלכת בוגנדה קראו למקום שעליו בנויה העיר "גבעות האימפלה", בשל היותו ביתם של מספר מינים של אנטילופות, ובפרט אימפלה. טרם הגעת הבריטים המקום שימש שמורת ציד של הקבקה של בוגנדה. שם זה תורגם לשפה המקומית, לוגנדה, לשם "אָקָסוֹזִי קֵאֶמפָּלָה", כאשר התחילית "קֵ-" משמעה "של". מכאן נטבע שם היישוב שקם על גבעות האימפלה "קַמְפָּלָה" – של האימפלה. העיר קמפלה צמחה מתוך שמורת הציד שקבע מוטסה הראשון, הקבקה של בוגנדה, על שבע הגבעות שכיום בתחומה. העיר הפכה לבירתה של הממלכה עם בנייתם של קברי מלכי בוגנדה בקסובי וארמון לובירי בשנות ה-80 של המאה ה-19. בשנת 1890 בנה פרדריק לוגרד מבצר על גבעת מֶנגוֹ עבור חברת מזרח אפריקה הבריטית במטרה להבטיח את ההשפעה הבריטית בממלכת בוגנדה. תחת השלטון הבריטי, במסגרת הפרוטקטורט של אוגנדה, הועברה הבירה של אוגנדה לאנטבה, אולם קמפלה נשארה המרכז הכלכלי והתעשייתי. קמפלה שבה להיות בירת אוגנדה לקראת קבלת העצמאות של המדינה ב-1962. העיר ניזוקה קשות במלחמת אוגנדה-טנזניה שהתחוללה במשך כחצי שנה בשנת 1978. בנוסף, נחרבו חלקים במהפכה שהדיחה את אידי אמין מהשלטון בשנת 1979. בשנת 2001 הורחבו גבולותיה של העיר במידה רבה, וסופח פורט בל לשטחה המוניציפלי. הפרוורים המזרחיים והצפון-מזרחיים אוחדו וסופחו לעיר קירה, והיא כיום השנייה בגודלה באוגנדה. אוכלוסייתה מונה כ-180,000 נפש. קמפלה היא מקום מושבם של הבנק לפיתוח מזרח אפריקה, אוניברסיטת מקררי וחברת התעופה אייר אוגנדה. העיר מהווה מרכז לסחר בינלאומי וחברות בינלאומיות רבות מיקמו את המשרדים שלהם במרכזי העיר הרבים. בעיר, רחובות שלמים אשר בהם מופעלים אזורי סחר ייחודיים, לדוגמה רחוב ההדפסות והניירת, רחוב למכירת מוצרי אלקטרוניקה (גם יד שנייה), רחוב לתחום המחשבים והמדפסות, רחוב למכירת בדים, שווקים ייעודיים (ירקות בלבד, בגדים בלבד, כלי בית ובמיוחד בגדים מיד שנייה. תעשיית קמפלה כוללת ייצור רהיטים וחלקי מכונות. התוצרת החקלאית כוללת קפה, כותנה, תה וסוכר. נמל התעופה הבינלאומי נמצא באנטבה, כ-35 ק"מ מהעיר. נמל ימי בשם פורט בל נמצא על שפת אגם ויקטוריה במרחק של 10 ק"מ. בית התפילה הבהאי מסגד מועמר קדאפי האצטדיון הלאומי נלסון מנדלה שמשמש את נבחרת אוגנדה בכדורגל מוזיאון אוגנדה התיאטרון הלאומי המסגד הלאומי של קמפלה קו הרקיע של קמפלה בית מלון בקמפלה האוטובוסים הראשונים בקמפלה, 2020 תחנת מוניות בקמפלה גבעת קמפלה מבט מהחלל על קמפלה קברי מלכי בוגנדה בקסובי בית התפילה הבהאי בקמפלה אתר האינטרנט הרשמי של קמפלה מסע מצולם בקמפלה בתוך "שפת רחוב", מגזין להתחדשות עירונית קמפלה, באתר אנציקלופדיה בריטניקה (באנגלית) https://citypopulation.de/en/uganda/central/admin/ Estimated Populations of Ugandan Cities And Towns In 2011
סרנסק

סרנסק (ברוסית: Саранск, במורדובית: Саран ош) היא עיר ברוסיה, בירת רפובליקת מורדוביה. היא שוכנת על נהר אינסר, יובלו של הוולגה, 642 ק"מ מזרחית ממוסקבה. אוכלוסייתה מונה כ־302,285 תושבים (2015). העיר נוסדה ב-1641 כמבצר לשמירה על הגבולות המזרחיים של רוסיה, במקום שבו נשפך הנהר סרנקה לאינסר, ונקרא סרנסקי אוסטרוג על שם אותו נהר וצורת היישוב - אוסטרוג. אוכלוסיית העיר הראשונה הייתה מורכבת מרוסים (בעיקר קוזאקים), מורדובים וטטרים. ב-1651 האוסטרוג קיבל מעמד של עיר. ב-1670 תושבי העיר תמכו במרד הקוזאקים של סטפן ראזין והעיר אף נהפכה לבירתו. כשרוסיה התרחבה למזרח העיר איבדה מחשיבותה האסטרטגית, והייתה עיר מחוז פשוטה עד 1708 בגוברנית אזוב, אחר כך קזן, ומ-1801 בגוברנית פנזה. ב-1774 תמכו שוב תושבי העיר במרד קוזקים, הפעם בפיקודו של ימליאן פוגצ'וב. במאה ה-19 חשיבות העיר גדלה עקב היותה יושבת על אם הדרך ממוסקבה לקזן, ולאסטרחן. בסוף המאה ה-19 דרך העיר נבנתה מסילת ברזל ממוסקבה לקזן, הדבר העלה עוד יותר את חשיבות העיר כעיר מסחר. מהפכת אוקטובר ומלחמת האזרחים ברוסיה פגעו מאוד בכלכלת העיר, והיא השתקמה סופית רק כעבור 8 שנים ב-1928. ב-1934 חשיבות העיר מבחינה אדמיניסטרטיבית גדלה משמעותית כשהעיר הוכרזה כבירת הרפובליקה האוטומית של מורדוביה. בזמן מלחמת העולם השנייה בין 1941 ל-1945 אירחה העיר מפעלים רבים שעברו מאזור הקרבות. ב-1991 הפכה העיר לבירת רפובליקת מורדוביה. את העיר משרת נמל התעופה סרנסק, הממוקם 7 קילומטרים דרום-מזרחית למרכז העיר. עד 2020 בעיר פעלה קבוצת הכדורגל מורדוביה סרנסק. משנת 2021 פעילה בה קבוצת כדורגל מקצוענית בשם סרנסק. סרנסק היא אחת מהערים שאירחו את מונדיאל 2018 ברוסיה ולצורך כך נבנה אצטדיון מורדוביה ארנה בעיר. לסרנסק שלוש ערים תאומות: בולגריה בוטבגרד, בולגריה פולין גוז'וב ויילקופולסקי, פולין פולין שיירדז, פולין מדיה וקבצים בנושא סרנסק בוויקישיתוף אתר האינטרנט הרשמי של סרנסק סרנסק, באתר אנציקלופדיה בריטניקה (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
מורדוביה

רפובליקת מורדוביה (רוסית: Республика Мордовия, מוקשנית: Мордовскяй Республикась) היא רפובליקה בפדרציה הרוסית, במרכז החלק האירופי של רוסיה. שטח הרפובליקה 26,200 קמ"ר, אוכלוסייתה 765,891 תושבים (נכון ל-2024). בירת הרפובליקה היא סרנסק. חבל מורדוביה היה חלק מהנסיכויות הטטריות שהיו באזור עד שנכבש ב-1554 על ידי איוואן האיום, נסיך מוסקבה. המורדובים, שלא הייתה להם מדינה משלהם, לא התנגדו בצורה פעילה לשלטון החדש. הרוסים במאה ה-17 ניסו לנצר בכוח את המורדובים, שהאמינו בשמאניזם. בתקופת האימפריה הרוסית שטח הנוכחי של הרפובליקה היה מפוזר בין מספר גוברניות. מ-1918 עד 1920 שלט ברפובליקה רוב הזמן הצבא הלבן, עד שבשנת 1920 כבשו את האזור הכוחות הקומוניסטיים. ביולי 1928 הוקם "אוקרוג" (יחידה מנהלית) מורדוביה. בינואר 1930 הפך האוקרוג למחוז (אובלסט) אוטונומי וב-1934 הפך המחוז האוטונומי לרפובליקה אוטונומית ברפובליקה הסובייטית הפדרטיבית. עם התפרקות ברית המועצות הפכה הרפובליקה האוטונומית לרפובליקה בפדרציה הרוסית. החוקה המודרנית קיימת משנת 1995. הממשל מנוהל לפי חוקה שהתקבלה בשנת 1995. המחוקק הוא "האספה הממלכתית של רפובליקת מורדוביה". היא כוללת 48 חברים. ברא שרשות המבצעת עומד "ראש הרפובליקה" שנבחר בבחירות ישירות לכהונה של 5 שנים. בשנת 2021 בבחירות ניצח ארטים זדונוב. הרפובליקה נמצאת במרכזו של מזרח החלק האירופי של רוסיה. בין שאר הסובייקטים בפדרציה היא במקום ה-71 בשטחה. היא גובלת מצפון ובמערב במחוז ניז'ני נובגורוד, בצפון-מזרח - במחוז פנזה, ממזרח ודרום מזרח - ברפובליקת צ'ובשיה, ממערב ודרום מערב - במחוז אוליאנובסק. הנהרות החשובים של הרפובליקה הם סרנקה ואינסר, יובליו של הוולגה. אוכלוסיית הרפובליקה נמצאת במגמה של ירידה מתמדת. בשנת 1970 התגוררו בה רצת מעל למיליון תושבים. בשנת 2024 מתגוררם כ-766 אלף תושבים. בהתאם לנתוני מפקד אוכלוסין של שנת 2020 רוב האוכלוסייה הם רוסים, המהווים 51.8% מהאוכלוסייה. המורדבינים (עם פינו-אוגרי) מהווים 37.1% מהאוכלוסייה. עמים נוספים החיים במורדוביה הם הטטרים המהווים 4.9% מהאוכלוסייה, אוקראינים וצ'ובשים. כ-3-4% מאוכלוסיית הרפובליקה הם אסירים שמורכזים במתקני כליאה רבים ברחבי האזור. מדיה וקבצים בנושא מורדוביה בוויקישיתוף אתר האינטרנט הרשמי של מורדוביה (ברוסית) מורדוביה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
אנפה מסורטטת גדולה

אנפה מסורטטת גדולה (שם מדעי: Botaurus stellaris) היא מין עוף השייך לסוג אנפה מסורטטת, אשר בו נמצאים שלושה מינים מלבדה. היא משויכת למשפחת האנפתיים. היא נפוצה במרבית אירופה, בצפון אפריקה, ובמרכז ומזרח אסיה. אוכלוסייתה העולמית של האנפה המסורטטת הגדולה נאמדת ב-110,000–340,000 פרטים. האנפה המסורטטת הגדולה היא עוף גדול וצבעה חום. אורכה 69–81 ס"מ מוטת כנפיה 100–130 ס"מ. ומשקלה כ-1.1 קילוגרם עוף זה מסתווה היטב בין קנים. בדרך כלל חייה האנפה ביחידות, ונעה בחשאי בחיפוש אחר דגים (בעיקר צלופחאים), דו-חיים וחסרי חוליות קטנים למזון. כאשר חשה האנפה המסורטטת כי נראתה, היא קופאת על מקומה ומפנה מקורה לכיוון מעלה, במטרה להסתוות בין הקנים. היא פעילה בעיקר בשעות הזריחה ובשעות בין הערביים. האנפה המסורטטת הגדולה נמנית עם המינים המוגדרים במסגרת הסכם השימור של עופות מים נודדים אפריקנים-אירואסיותיים (The Agreement on the Conservation of African-Eurasian Migratory Waterbirds; AEWA). מדיה וקבצים בנושא אנפה מסורטטת גדולה בוויקישיתוף אנפה מסורטטת גדולה, באתר ITIS (באנגלית) אנפה מסורטטת גדולה, באתר NCBI (באנגלית) אנפה מסורטטת גדולה, באתר Animal Diversity Web (באנגלית) אנפה מסורטטת גדולה, באתר האנציקלופדיה של החיים (באנגלית) אנפה מסורטטת גדולה, באתר GBIF (באנגלית) על האנפה המסורטטת הגדולה אנפה מסורטטת גדולה באתר הרשימה האדומה של IUCN החי והצומח של ארץ ישראל כרך 6 עמוד 62 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
The Bridge

The Bridge הוא אלבומה השני של להקת הפופ השוודית אייס אוף בייס שיצא לאור בשנת 1995. בניגוד לאלבומם הקודם Happy Nation, בו השירים נכתבו, הולחנו והופקו על ידי חברי הלהקה ג'ונאס ברגרן ואולף אקברג בלבד, באלבום זה השירים נכתבו, הולחנו והופקו באופן שווה על ידי כל ארבעת חברי הלהקה. "Beautiful Life" – 3:39 "Never Gonna Say I'm Sorry" – 3:14 "Lucky Love (Original Version)" – 2:53 "Edge of Heaven" – 3:49 "Strange Ways" – 4:25 "Ravine" – 4:39 "Perfect World" – 3:55 "Angel Eyes" – 3:13 "Whispers In Blindness" – 4:10 "My Déjà Vu" – 3:40 "You and I" – 4:06 "Wave Wet Sand" – 3:18 "Que Sera" – 3:47 "Just 'N' Image" – 3:07 "Lucky Love (Accoustic)" – 2:53 "Experience Pearls" – 3:57 "Blooming 18" – 3:38 "Beautiful Life" – 3:39 "Never Gonna Say I'm Sorry" – 3:14 "Lucky Love (Original Version)" – 2:53 "Edge of Heaven" – 3:49 "Strange Ways" – 4:25 "Ravine" – 4:39 "Perfect World" – 3:55 "Angel Eyes" – 3:13 "My Déjà Vu" – 3:40 "You and I" – 4:06 "Wave Wet Sand" – 3:18 "Que Sera" – 3:47 "Just 'N' Image" – 3:07 "Whispers In Blindness" – 4:10 "Exprience Pearls" – 3:57 "Blooming 18" – 3:38 "Beautiful Life (Vission Lorimer Club Mix)" [Japanese bonus track] – 7:01 "Lucky Love (Armand Van Helden House Mix)" [Japanese bonus track] – 11:23 "Beautiful Life" – 3:39 "Never Gonna Say I'm Sorry" – 3:14 "Lucky Love (Acoustic Version)" – 2:52 "Edge of Heaven" – 3:49 "Strange Ways" – 4:25 "Ravine" – 4:39 "Perfect World" – 3:55 "Angel Eyes" – 3:13 "My Déjà Vu" – 3:40 "Wave Wet Sand" – 3:18 "Que Sera" – 3:47 "Just 'N' Image" – 3:07 "Experience Pearls" – 3:57 "Whispers In Blindness" – 4:10 "Blooming 18" – 3:38 "Lucky Love (Original Version)" [South American bonus track] – 2:53 גרסה זו לא הופצה למכירה בחנויות התקליטים. עם זאת, מעריצה אדוקה של הלהקה מגרמניה רכשה מעובד לשעבר בחברת התקליטים הדנית "Mega Records" (באמצעות אתר המכירות הפומבי eBay) אלבום זה, כפי שהוצע לחברת התקליטים האמריקאית Arista. שירים המופעים ברשימה להלן בכתב נטוי שונו לגמרי בגרסתו הסופית של האלבום, או נעלמו ממנה כליל. "Beautiful Life" "Blooming 18" "Edge of Heaven" "Experience Pearls" "Strange Ways" "Never Gonna Say I'm Sorry" "Look Around Me" "Lucky Love" "Perfect World" "Que Sera" "Stranger to Love" "Wave Wet Sand" "Whispers in Blindness" "My Déjà Vu" "Angel of Love" "Angel Eyes" "Just 'N' Image" "Ravine" "You and I" "Beautiful Life" "Never Gonna Say I'm Sorry" "Lucky Love" מידע על האלבום The Bridge באתר MusicBrainz מידע על האלבום The Bridge באתר AllMusic האלבום The Bridge באתר Discogs האלבום The Bridge באתר ספוטיפיי האלבום The Bridge באתר Yandex.Music (ברוסית)
תיק סגור

תיק סגור היא סדרת דרמה ישראלית בת עונה אחת ששודרה בערוץ 10, ועלתה לשידור ב-10 בפברואר 2002 והסתיימה ב-28 באפריל. העלילה מתרחשת בתחנת משטרה בבאר שבע. היא נוצרה על ידי התסריטאי רשף לוי שכתב את כל פרקיה, והבמאי שי כנות שביים את עשרת הפרקים הראשונים. הסדרה שודרה בימיו הראשונים של ערוץ 10 (2002), והפקתה החלה עוד לפני שהערוץ עלה לשידור. היא הייתה התוכנית היקרה ביותר שהופיעה בלוח השידורים דאז (עלות הפקת כל פרק הייתה כ-100 אלף דולר). למרות הביקורות המשבחות הצליחה "תיק סגור" להניב בפרק הראשון רק 3.6% רייטינג ואחרי הפרק השלישי ירדה מלוח השידורים. כשנה לאחר מכן שודרה הסדרה מתחילתה ועד סופה אך עדיין לא הצליחה לסחוף קהל צופים גדול. בדצמבר 2006 שודרו כל פרקי הסדרה כרצועה לילית-יומית קבועה. רענן שקד, מבקר הטלוויזיה של ידיעות אחרונות, כינה אותה: "הסדרה הטובה ביותר שאתם לא רואים". דמותו של מנחם מדמוני המשיכה אחר כך לסדרה "הבורר", גם היא סדרה של רשף לוי ושי כנות. הסדרה שודרה שוב במלואה בערוץ yes קולנוע ישראלי בקיץ 2015. בני לוי (דני גבע) הוא חוקר תל אביבי ציני ושחצן, שמועבר לדרום עקב בעיות משמעת והתנהגות אלימה ומצוות למנחם מדמוני (אורי קלאוזנר), חוקר חביב, שמכיר את התושבים ומסתדר איתם בכל מצב. בין השניים מתפתחת מערכת יחסי עבודה טעונה, המושפעת מהבדלי האופי ביניהם. בכל פרק יוצאים השניים לחקור מקרה רצח ועוקבים צעד אחר צעד אחרי תנועותיו האחרונות של הקורבן. ככל שהחקירה מתקדמת, נאלצים השניים להתמודד עם חשודים אפשריים ועם תפניות מפתיעות. הם זוכים לגיבוי ממפקד היחידה, תורג'מן (עמוס לביא), ומשתפים בחקירות את חבריהם לתחנה. הצוות מורכב משלל דמויות: ריטה שוקרון כסגנית המפקד; שאול מזרחי כחוקר בצוות; וסיגלית פוקס כחוקרת מתחילה. עוד משתתפים: מרינה שויף, ולדימיר פרידמן, עדי טופול, נטע גרטי ומשה נאור. בני לוי (דני גבע) מנחם מדמוני (אורי קלאוזנר) יוסי תורג'מן (עמוס לביא) אמיל אוחנינה (שאול מזרחי) ענת ארבלי (סיגלית פוקס) רינה אקמן (ריטה שוקרון) דימטרי זגנוב (ולדימיר פרידמן) אורי פקר (משה נאור) מיכל מדמוני (עדי טופול) רונה חלפון (מרינה שויף) אורן הקטן (אורן איסקוב) דני הקטן (דניאל קזקוב) "תיק סגור", במסד הנתונים הקולנועיים IMDb (באנגלית) "תיק סגור", במיזם "אישים" לתיעוד היצירה הישראלית תיק סגור, באתר ynet, 7 בפברואר 2002 רשף ורגב לוי, איך יצרתי להיט היסטרי, באתר ynet, 23 בפברואר 2003 זה לא כל כך נעים לראות תיק סגור - ריאיון עם שי כנות באתר "המסך המפוצל", 25 באוגוסט 2003 אביבה קרול, ‏החלה בצילומי סדרה ל"ישראל 10", באתר גלובס, 29 באוגוסט 2001 רותה קופפר, הסדרה הכי טובה שלא ראיתם, באתר TheMarker‏, 27 במאי 2003 רותה קופפר, כחול לבן מאדום לשחור, באתר הארץ, 8 באוקטובר 2008
אנפה מסורטטת

אנפה מסורטטת (שם מדעי: Botaurus) היא סוג של עוף מים ממשפחת האנפתיים, שבסדרת השקנאים החיים בקרבת גדות מים מתוקים, באמריקה הצפונית, אמריקה הדרומית, באוסטרליה, באירואסיה ובצפון אפריקה. אנפות אלה בינוניות בגודלן, בעלות נוצות מסורטטות להסוואה, ובעלות צוואר ארוך אותו הן יכולות ליישר כלפי מעלה, ולזקור את מקורן, ולהסוות עצמן כסוף או כקנים, ביניהם הן מסתתרות. כמו רוב האנפות הן שייכות לקבוצת טורפי מארב, הנוקטים בשיטת מתקפת פתע על הטרף, בעזרת מקורם הגדול. אנפה משורטטת ניזונה מדגים, דו-חיים וחרקים מימיים. בסוג נמצאים המינים הבאים: אנפה מסורטטת אמריקאית (Botaurus lentiginosus) אנפה מסורטטת דרום אמריקאית (Botaurus pinnatus) אנפה מסורטטת אוסטרלית (Botaurus poiciloptilus) אנפה מסורטטת גדולה (Botaurus stellaris) Botaurus hibbardi - נכחד מדיה וקבצים בנושא אנפה מסורטטת בוויקישיתוף אנפה מסורטטת, באתר ITIS (באנגלית) אנפה מסורטטת, באתר NCBI (באנגלית) אנפה מסורטטת, באתר האנציקלופדיה של החיים (באנגלית) אנפה מסורטטת, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
נפות גאורגיה

המחוזות הגאורגיים מחולקים ל-73 ראיונים (נפות) כשהן כוללות 13 נפות של רפובלוקות אוטונומיות שלגאורגיה אין דה פקטו שליטה עליהן. מתוך סך הנפות ישנן 6 ערים במעמד של נפה. מדיה וקבצים בנושא נפות גאורגיה בוויקישיתוף
נפת תרג'ולה

נפת תֶרג'וֹלָה (בגאורגית: თერჯოლის მუნიციპალიტეტი, תֶרג'וֹליס מוניציפליטי) היא נפה במחוז אימרתי שבגאורגיה. עד שנת 1917 נכלל בפלך כותאיסי ("גוברניה של כותאיסי") במזרה של שורפני, משנת 1921 במזרה של שורפני, ומשנת 1930 באולקה של כותאיסי. ובשנה זו הופרד כנפה נפרדת. משנת 1950 נקרא נפת תרג'ולה. בנפה 34 מוסדות ממשלתיים, 30 סיפריות, 3 תיאטראות ו-3 מוזאונים (ביניהם מוזאון דוד קלדיאשווילי). בנפה נמצאת עיר אחת, תרג'ולה, ו-45 כפרים. בנפה גידולים כפריים של תירס. מדיה וקבצים בנושא נפת תרג'ולה בוויקישיתוף אתר האינטרנט הרשמי של נפת תרג'ולה אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge
פורט בל

פורט בל (באנגלית: Port Bell) היא מרכז תעשייתי קטן השוכן ליד העיר קמפלה שבאוגנדה. יש לה נמל המשמש להפלגות בין-לאומיות סביב אגם ויקטוריה. הנמל נקרא על שם סר הסקת בל, נציב בריטי בשנים 1907 עד 1910 אשר טיפל באינטרסים של בריטניה באוגנדה החל משנת 1906. לוזירה, העיירה הקרובה, נמצאת במרחק של קילומטר מפורט בל. מעבורות היוצאות מהנמל מקשרות את קמפלה, הנמצאת במרחק 10 ק"מ ברכבת, למקומות אחרים על שפת האגם הכוללים את ג'ינג'ה, קיסומו ומואנזה. כאשר הסתיימה בניית השלב הראשון של רכבת אוגנדה בשנת 1901, התחילה הרכבת בקיסומו, במרחק 12 שעות נסיעה מפורט בל ומעבורות העבירו את המוצרים ביניהן. רק בשנת 1931 הסתיימה בניית ענף הרכבת מנקורו עד קמפלה. עם פתיחת נתיב כל הרכבות ממומבסה לקמפלה בשנה זו, פורט בל החלה בירידה ביעילותה יחד עם המעבורות. מבשלות שיכר אוגנדה נמצאות כיום בפורט בל. בשנות ה-60, הוקמה מפעל לחילוט תה אינסטנט במקום וכמו כן גם מפעל להכנת "ואריגי", משקה אלכוהולי מקומי. לפני עידן מטוסי הסילון שימשה פורט בל כתחנת מעבר לנוסעים ולדואר עבור הסירות המעופפות הבריטיות. כמו כן חיברה פורט בל בין קיסומו לח'רטום שבסודאן. Notes on the Geography of Uganda: Port Bell, greatmirror.com
גוסטב שרפנטייה

גוסטב שרפנטייה (בצרפתית: Gustave Charpentier‏; 25 ביוני 1860 – 18 בפברואר 1956) היה מלחין צרפתי. שרפנטייה נולד בדיאז שבצפון מזרח צרפת. לאחר סיום הקונסרבטוריון של ליל החל ב-1881 את לימודיו בקונסרבטוריון של פריז, שם למד קומפוזיציה אצל ז'יל מאסנה וב-1887 זכה בפרס רומא היוקרתי על הקנטטה "דידו". בהיותו ברומא כתב את "רשמים מאיטליה" לתזמורת והחל לכתוב את הליברית והמוזיקה לאופרה המפורסמת ביותר שלו, "לואיז". שרפנטייה חזר לפריז והמשיך להלחין, בין השאר שירים על טקסטים של שארל בודלייר ווולטר. עם הזמן השלים את "לואיז", שהועלתה לראשונה ב-2 בפברואר 1900 ב"אופרה קומיק" בפריז, בניצוחו של אנדרה מסאז'ה, האופרה הראשונה החדשה שהופקה באופרה קומיק במאה ה-20, וזכתה להצלחה מיידית. האופרה מתארת את חיי מעמד הפועלים בפריז והיא האופרה הצרפתית החשובה היחידה המשתייכת לזרם הוריזמו. הצלחתה של "לואיז" בצרפת ובבתי אופרה נוספים בעולם הוציאה לדרך המלך גם את הקריירה של הסופרן הסקוטית מרי גארדן, שלקחה על עצמה את התפקיד הראשי בהופעה מוקדמת. גרסת קולנוע של היצירה נעשתה בשנת 1939, עם גרייס מור בתפקיד הראשי. לואיז מבוצעת עדיין מדי פעם עד היום, ואריית הסופרן Depuis le jour פופולרית לביצוע ברסיטלים. בשנת 1902 ייסד שרפנטייה את "הקונסרבטוריון העממי מימי פינסון", בכוונה לתת השכלה בלימודי אמנות חינם אין כסף לפועלות הפריזאיות. עם זאת, פעילותו כמלחין נעצרה. הוא עבד על אופרת המשך ל"לואיז" בשם "ז'וליאן", שהועלתה לראשונה ב-1913 אך לא זכתה להצלחה, ונשכחה עד מהרה. לאחר מכן לא הוסיף שרפנטייה לחבר מוזיקה. שרפנטייה מת בפריז. מדיה וקבצים בנושא גוסטב שרפנטייה בוויקישיתוף גוסטב שרפנטייה, במסד הנתונים הקולנועיים IMDb (באנגלית) גוסטב שרפנטייה, באתר AllMovie (באנגלית) גוסטב שרפנטייה, במסד הנתונים הקולנועיים KinoPoisk (ברוסית) גוסטב שרפנטייה, באתר MusicBrainz (באנגלית) גוסטב שרפנטייה, באתר Discogs (באנגלית) גוסטב שרפנטייה, באתר "Find a Grave" (באנגלית) גוסטב שרפנטייה, באתר אנציקלופדיה בריטניקה (באנגלית)
סיסיים

סיסיים (שם מדעי: Apodidae) היא משפחת עופות מסדרת הסיסאים, והיא המשפחה היחידה בסדרה זו שמיניה נפוצים באירופה ובישראל. הסיסיים הם עופות דקי גזרה ובעלי כנפיים ארוכות ומחודדות. הם מעופפים מיומנים ביותר ומבלים את מרבית חייהם בתעופה - כך הם ניזונים מחרקים מעופפים, ישנים ואף מזדווגים. רגליהם אינן מותאמות להליכה או לעמידה על ענפים, אך מותאמות לאחיזה בקירות. הם מקננים בסדקי מבנים ובמצוקים. יש הרואים את הסיסיים כמקורבים לסנוניתיים בשל מראם ומעופם המהיר, אולם מדובר באבולוציה מתכנסת. הסיסיים מקורבים גנטית לקוליבריים. ניתן לראות דמיון במבנה הראש והגוף, בכנפיים וביכולות התעופה המרשימות. מיון המשפחה: תת־משפחה Apodinae סוג סיס קיני־המאכל (Aerodramus) סוג סיס לבן גרון (Aeronautes) סוג סיס (Apus) סוג סיס קשה־זנב (Chaetura) - בו סיס ואוקס סוג סיס פפואה (Collocalia) סוג סיס חד־זנב (Hirundapus) סוג בו מין יחיד סיס המפלים (Hydrochous gigas). סוג סיס חמרתי (Mearnsia) סוג סיס עטלפי (Neafrapus) סוג סיס זנב סנונית (Panyptila) סוג סיס כסוף שת (Rhaphidura) סוג סיס קונגו (Schoutedenapus) סוג סיס דקלים אמריקני (Tachornis) סוג סיס הררי (Tachymarptis) - בו המין סיס הרים. סוג סיס נקוד (Telacanthura) סוג סיס האיים (Zoonavena) סוג סיס דקלים (Cypsiurus) תת־משפחה Cypseloidinae סוג סיס שחור (Cypseloides) - בו סיס שחור גדול סוג סיס לבן קולר (Streptoprocne) מדיה וקבצים בנושא סיסיים בוויקישיתוף סיסיים, באתר אנציקלופדיה בריטניקה (באנגלית) סיסיים, באתר ITIS (באנגלית) סיסיים, באתר NCBI (באנגלית) סיסיים, באתר Animal Diversity Web (באנגלית) סיסיים, באתר האנציקלופדיה של החיים (באנגלית) סיסיים, באתר GBIF (באנגלית) יגאל מוסקו, ‏ה"טייס" הטוב בעולם מגיע לישראל. יש לו רק בעיה אחת, באתר ‏מאקו‏, 20 במאי 2017 כנפי השכינה: איך הפך הכותל המערבי לגן עדן לציפורים?, באתר כאן – תאגיד השידור הישראלי, 20 במאי 2023 משה כהן, ‏איש הציפורים מגבעתיים, באתר מעריב אונליין, 14 בפברואר 2023
דגל איי קוק

דגל איי קוק מבוסס על עיצוב הנס כחול הבריטי, בדומה ליתר דגלי מושבות בריטניה באזור האוקיינוס השקט. בקנטון הדגל (הרביע העליון הקרוב לניצב) מצוי הדגל הממלכה המאוחדת. במרכז הדגל מצויים 15 כוכבים במעגל. היוניון ג'ק מסמל את הקשר של איי קוק לבריטניה והכוכבים מסמלים את 15 איי קוק. הרקע הכחול מסמל את האוקיינוס השקט ואת מזגם השלו של תושבי האיים. בין שנת 1973 לשנת 1979 דגל איי קוק היה דגל ירוק עם 15 כוכבים צהובים. הצבע הירוק ייצג את הצמיחה המתמדת ואת החיים והצהוב ייצג את האמונה, האהבה, השמחה והמחויבות של תושבי האיים. העיגול ייצג את האיחוד בין האיים לבין עצמם והאיחוד בין האיים לאדמה עצמה. דגלי ניו זילנד נס כחול Collins Gem Flags (1994). Haper Collins Publishers pp 67. ISBN 0-00-470723-0 מדיה וקבצים בנושא דגל איי קוק בוויקישיתוף דגל איי קוק, באתר דגלי העולם (באנגלית) דגל איי קוק, באתר אנציקלופדיה בריטניקה (באנגלית) חוקת איי קוק, סעיף 76C "נס איי קוק" ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
פורום

האם התכוונתם ל... פורום (אינטרנט) – יישום אינטרנט המשמש לדיונים פורום (רומא העתיקה) – אזור בערים רומיות ששימש לדיון ומסחר פורום רומאנום – מרכז רומא העתיקה ומרכז האימפריה הרומית פורום (אירוע) (אנ') – פגישה רב-צדדית לדיון על נושא מסוים הפורום (קליפורניה) – אולם ספורט ליד לוס אנג'לס, אולמה הביתי לשעבר של הלוס אנג'לס לייקרס פורום באר שבע – מועדון לילה בבאר שבע פורום (מרכז קניות) – מרכז קניות בהלסינקי, פינלנד. ראו גם: רשימת פורומים ברומא העתיקה.
Untouchables

Untouchables (ילדי האלוהים), הוא האלבום החמישי של להקת קורן. האלבום יצא לאור בשנת 2002, שלוש שנים לאחר אלבומם Issues. האלבום הוא אחד מהפחות מצליחים של קורן. הוא דורג במקום השני במצעד המכירות השבועיות האמריקאי, במקום השני במצעד המכירות באירלנד ובמקום הרביעי במצעד המכירות בבריטניה. ההשקעה הכספית באלבום נאמדה בכ-3 מיליון דולר. Here To Stay (יצא גם כסינגל) (זכה בפרס גראמי) Make Believe Blame (יצא גם כסינגל) Hollow Life Botteld Up Inside Thoughtless (יצא גם כסינגל) (בוצעה גרסת כיסוי על ידי אוונסנס) Hating One More Time (יצא גם כסינגל) Alone I Break (היה מועמד לגראמי) Embrace Beat It Upright (ישנן גרסאות של האלבום בהן השיר הזה נמחק ממנו) Wake Up Hate Im Hiding No One's There מידע על האלבום Untouchables באתר MusicBrainz האלבום Untouchables באתר Discogs האלבום Untouchables באתר יוטיוב